wickkiey/tamil-wikipedia-chunked huggingface dataset:
# அங்கீகரிக்கப்பட்ட கட்சிகள் (இந்தியா)

இந்திய அரசியலில் சில வரையரைகறைகளைக் கொண்டு அரசியல் கட்சிகள் தேர்தல் ஆணையத்தால் **அங்கீகரிக்கப்பட்ட கட்சிகள்** என அழைக்கப்படுகின்றன. கட்சிகளின் அங்கிகாரம் பத்து ஆண்டுகளுக்ககு ஒரு முறை ஆய்வு செய்யப்படுமென 2016 ஆகஸ்ட் 23 இல் தேர்தல் ஆணையம் விதிகளில் திருத்தம் செய்தது.
# அங்கீகரிக்கப்பட்ட கட்சிகள் (இந்தியா)

## மாநில கட்சிக்கான தகுதிகள்

கீழ்க்கண்ட ஏதேனும் ஒரு தகுதியை பெற்றால் மாநில கட்சிகள் அங்கீகரிக்கப்பட்ட கட்சியாக தேர்தல் ஆணையம் அறிவிக்கும்.  
1. சட்டப்பேரவை தேர்தலில் மொத்த தொகுதிகளில் 3 சதவீத இடங்களில் வெற்றி பெற வேண்டும். காட்டாக, 234 சட்டப்பேரவைத் தொகுதிகள் இருந்தால் அதில் 3 சதவீதம், அதாவது 8 தொகுதிகளில் வெற்றி பெற வேண்டும்.
1. மக்களவை தேர்தலில், மாநிலத்தில் உள்ள எம்.பி. தொகுதிகளில் ஒவ்வொரு 25 இடத்திலும் ஒரு இடத்தில் வெல்ல வேண்டும். காட்டாக, 39 மக்களவைத் தொகுதிகள் இருந்தால் அதில் 2 தொகுதிகளில் வெல்ல வெண்டும்.
1. மக்களவை அல்லது சட்டப் பேரவை தேர்தலில் 6 சதவீத வாக்குகளுடன், ஒரு மக்களவை தொகுதியில் வெல்ல வேண்டும் அல்லது 2 சட்டப்பேரவை தொகுதிகளில் வெல்ல வேண்டும்.
1. எந்த தொகுதியிலும் வெல்லாவிடினும் 8 சதவீத வாக்குகளைப் பெற வேண்டும்.
# அங்கீகரிக்கப்பட்ட கட்சிகள் (இந்தியா)

## தேசிய கட்சிக்கான தகுதிகள்

கீழ்க்கண்ட ஏதேனும் ஒரு தகுதியை பெற்றால் தேசிய கட்சிகள் அங்கீகரிக்கப்பட்ட கட்சியாக தேர்தல் ஆணையம் அறிவிக்கும்.  
1. மொத்த மக்களவை இடங்களில் 2 சதவீத இடங்களில் குறைந்தபட்சம் 3 வெவ்வேறு மாநிலங்களில் வெற்றி பெற வேண்டும்.
1. மக்களவை அல்லது சட்டப்பேரவை தேர்தலில் 4 வெவ்வேறு மாநிலங்களில் 6 சதவீத வாக்குகள் பெறுவதோடு, 4 மக்களவை தொகுதிகளில் வெற்றி பெற வேண்டும்.
1. 4 அல்லது அதற்கு மேற்பட்ட மாநிலங்களில் அங்கீகரிப்பட்ட மாநில கட்சியாக இருக்க வேண்டும்
.
# கேப்டன் மார்வெல் (திரைப்படம்)

**கேப்டன் மார்வெல்** என்பது 2019 ஆம் ஆண்டு திரைக்கு வந்த அமெரிக்க நாட்டு பெண் மீநாயகன் திரைப்படம் ஆகும். இது மார்வெல் வரைகதை கதாபாத்திரமான கேரோல் டான்வெர்ஸ் என்ற பாத்திரத்தை மையமாக வைத்து மார்வெல் ஸ்டுடியோஸ் என்ற நிறுவனம் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் விநியோகம் செய்தது.  
இது மார்வல் திரைப் பிரபஞ்சத்தின் இருபத்தி ஒன்றாவது திரைப்படமும் ஆகும். இப்படம் கேவின் பிகே என்பவர் தயாரிப்பில் அன்னா போடன் மற்றும் ரியான் புளெக் ஆகியோர் இயக்கத்தில் பிரி லார்சன், சாமுவேல் எல். ஜாக்சன், பென் மெண்டல்சோன், திஜிமோன் கவுன்சோ, லீ பேஸ், இலக்சனா இலிஞ்சு, ஜெம்மா சான், அன்னெட் பெனிங், கிளார்க் கிரெக் மற்றும் ஜூட் லோ ஆகியோர் நடிப்பில் உருவானது. 1995 ஆம் ஆண்டில் அமைக்கப்பட்ட இந்த கதை டான்வர்ஸைப் பின்தொடர்கிறது, ஏனெனில் இவர் இரண்டு வெவ்வேறு சூழலில் வாழ்ந்து எப்படி கேப்டன் மார்வெல் என்ற மீநாயகனாக மறுக்கின்றார் என்பதை கூறுகின்றது.  
இப் படம் லண்டனில் பெப்ரவரி 27, 2019 அன்று திரையிடப்பட்டது, மேலும் ஐக்கிய அமெரிக்காவில் மார்ச்சு 8 அன்று வெளியிடப்பட்டது. இந்த படம் உலகளவில் $1.1 பில்லியனை வசூலித்தது. முதல் பெண் தலைமையிலான மீநாயகன் படம் என்ற பெருமையை பெற்றது. இது 2019 ஆம் ஆண்டில் அதிக வசூல் செய்த ஐந்தாவது படமாக அமைந்தது. மற்றும் எல்லா நேரத்திலும் அதிக வசூல் செய்த 23 வது படமாகும். இந்த திரைப்படத்தின் நடிகர்களின் நடிப்புக்காக, குறிப்பாக லார்சனின் நடிப்பு மிகப்பெரிய கவனத்தையும் பாராட்டையும் பெற்றது. இதன் தொடர்ச்சியாக தி மார்வெல்ஸ் என்ற திரைபபடம் நவம்பர் 11, 2022 அன்று வெளியிட திட்டமிடப்பட்டுள்ளது.
# கேப்டன் மார்வெல் (திரைப்படம்)

## கதைக்களம்

இந்த திரைப்படத்தின் கதை ஹலா என்ற கிரகத்தில் வசிக்கும் கெரோல் டென்வெர்ஸ் (பிரி லார்சன்) என்பவருக்கு அவரது கடந்தகாலம் பற்றிய எந்த நினைவும் இல்லை. அடிக்கடி கனவுகளில் தன் கடந்தகாலம் பற்றிய அரைகுறை நினைவுகளை மட்டுமே காண்கிறார். அதே கிரகத்தில் வசிக்கும் கிரீ என்ற இனத்தின் உயரதிகாரியான யோன்-ரோக் என்பவர் சக்திகளை கட்டுப்படுத்துவது குறித்து வெர்ஸுக்கு பயிற்சி அளிக்கிறார்.  
கிரீ இனத்தின் முதன்மை எதிரிகளான இஸ்க்ரல் என்ற இனத்தினரை தாக்க யோன்-ரோக் தலைமையில் ஒரு கூட்டம் செல்கிறது. அதில் வெர்ஸும் அடங்கும். அந்த தாக்குதலில் இஸ்க்ரல்கள் வெர்ஸை கடத்தி சென்று விடுகிறனர். அவருடைய கடந்தகால நினைவுகளிலிருந்து ஏதோ ஒரு விஷயத்தை திருட முயற்சிக்கும் இஸ்க்ரல்களிடமிருந்து தப்பிச்சு ஒரு சிறிய விண்கலத்தை பிடித்து வெர்ஸ் பூமிக்கு வருகிறார். பின்னர் அங்கு ஷில்ட் ஏஜண்ட் குழுவில் பணிபுரியும் நிக் ப்யூரி (சாமுவேல் எல். ஜாக்சன்) என்பவரை சந்திக்கும் வெர்ஸ் தன்னை ஏன் இஸ்க்ரல் இனம் துரத்துகிறது? தன்னுடைய கடந்த காலத்தில் மறைந்திருக்கும் மர்மம் என்ன? தனக்கு மீநாயகன் சக்தி எப்படி கிடைத்தது? போன்ற கேள்விகளுக்கெல்லாம் வெர்ஸ் தேடும் விடைதான் கேப்டன் மார்வெல் என்ற திரைப்படம் ஆகும்.
# கேப்டன் மார்வெல் (திரைப்படம்)

## நடிகர்கள்

- பிரி லார்சன் - கெரோல் டென்வெர்ஸ் / கேப்டன் மார்வெல்
- ஐக்கிய அமெரிக்க வான்படை போராளி, ஒரு விபத்து காரணமாக பச்சை இனத்தை சேர்த்த பெண் மூலம் அதி சக்தி கிடைக்கின்றது. இந்த சக்தி மூலம் விண்வெளியில் எந்த ஒரு கவசமும் இல்லாமல் பயணம் செய்வது, நெருப்பு கதிர் விச்சு சக்தி, பராக்கு சக்தி மற்றும் மிக வலிமையானவர். இவர் தனது கடந்த கால வாழ்க்கையை மறந்து வாழ்கின்றார்.  
- சாமுவேல் எல். ஜாக்சன் - நிக் ப்யூரி
- வருங்காலத்தில் ஷீல்ட் குழுவின் தலைவர்.  
- பென் மெண்டல்சோன் - தலோஸ் / கெல்லர்
- திஜிமோன் கவுன்சோ - கோரத்
- லீ பேஸ் - ரோமன் தி அச்சுசெர்
- இலக்சனா இலிஞ்சு - மரியா ராம்பேவ்
- ஜெம்மா சான் - மின்-எர்வா
- அன்னெட் பெனிங் - மார்-வெல் / டாக்டர் வெண்டி லாசன்
- கிளார்க் கிரெக் - பில் கோல்சன்
- ஜூட் லோ - யோன்-ரோக்
# கேப்டன் மார்வெல் (திரைப்படம்)

## இசை

பினார் தொப்ராக் என்பவர் ஜூன் 2018 இல் இந்த படத்தின் இசையமைப்பாளராக கையெழுத்திட்டார். இவர் மார்வல் திரைப் பிரபஞ்சத்தின் வரலாற்றில் இசை அமைக்கும் முதல் பெண்மணி என்ற பெருமையைப் பெற்றார்.
# சந்திரா லட்சுமண்

**சந்திரா லட்சுமண்** **(Chandra Lakshman)** இந்திய திரைப்பட மற்றும் தொலைக்காட்சி நடிகை ஆவார். இவர், 2002 ஆம் ஆண்டு தமிழ்த் திரைப்படமான *மனசெல்லாம்* படத்தில் அறிமுகமானார். பின்னர் பல மலையாளம் மற்றும் தமிழ்த் திரைப்படங்கள் மற்றும் தொலைக்காட்சி தொடர்களில் நடித்தார் . இவர் தொலைக்காட்சி தொடர்களில் ஏற்று நடித்த கதாபாத்திரங்களின் பெயர்களான *சந்திரா நெல்லிகதன், ரினி சந்திரசேகர், கங்கா மற்றும் திவ்யா முறையே சுவந்தம், மேகம், கோலங்கள் மற்றும் காதலிக்க நேரமில்லை தொடர்களின் மூலமாக நன்கு அறியப்படுகிறார்.*
# சந்திரா லட்சுமண்

## தொழில்

திருவனந்தபுரத்தில் ஒரு பிராமண குடும்பத்தில் லட்சுமன் குமார் மற்றும் மாலதிக்கு சந்திரா லட்சுமணன் பிறந்தார். பின்னர் குடும்பம் சென்னைக்கு மாறியது, அங்கு இவர் தனது பள்ளி மற்றும் பட்டப்படிப்பை முடித்தார். இவர், ஜே என் பள்ளியில் ஆரம்பக் கல்வியையும், சென்னையிலுள்ள , *எம்.ஜி.ஆர். இன்ஸ்டிடியூட் ஆப் ஹோட்டல் மேனேஜ்மென்ட்* மற்றும் சென்னை பல்கலைக்கழகத்தில் பட்டப்படிப்பையும் முடித்தார். இவர், ஒரு பயிற்சி பெற்ற பரதநாட்டிய நடனக் கலைஞர் ஆவார். இவர் "ஹோட்டல் நிர்வாக" பயிற்சியை செய்து கொண்டிருந்தபோது, இயக்குநர் சந்தோஷ் அவரைப் பார்த்து அவரது *மனசெல்லாம்* படத்தில் நடிப்பதற்கு வாய்ப்பளித்தார்.  
2002 ஆம் ஆண்டு வெளிவந்த தமிழ்த் திரைப்படமான *மனசெல்லாம்* படத்தில் திரைப்படத்தின் முன்னணி நடிகர் ஸ்ரீகாந்தின் சகோதரியின் கதாபாத்திரத்தில் நடித்து அறிமுகமானார், இந்தப் படத்தில் அவருடைய நடிப்பு அவரை மலையாளத் திரையுலகில் *ஆக்ஷன் த்ரில்லர்* திரைப்படமான *ஸ்டாப் வயலன்ஸ்* (2002) படத்தில் பிரித்விராஜ் சுகுமாரனுடன் ஒன்று சேர்ந்து, கதாநாயகி பாத்திரத்தை ஏற்பதற்கு, சாத்தியமானது. பின்னர் இவர் *தேவி* போன்ற தொடரில் நடித்தார். இதில் குடும்பப் பெண் போலவும், ஜ்வாலாயாயி என்ற பெயரில் வில்லத்தனமான கதாபாத்திரத்திலும் இரு மனநிலை கொண்ட பெண்ணாக நெடுமுடி *வேணுவுடன்* இணைந்து நடித்தார். மேலும், சில விளம்பரங்களில் அவர் தோன்றியுள்ளார்.
# வார்ப்புரு:2019 நாடாளுமன்றத் தேர்தலுக்கான வேட்பாளர்கள் (தமிழகத் தொகுதிகள்)

## வாக்குப்பதிவு

| திருவள்ளூர் | 71.68 |  |
| --- | --- | --- |
| வடசென்னை | 63.48 |  |
| தென் சென்னை | 56.34 |  |
| மத்திய சென்னை | 58.69 |  |
| திரு பெரும்புதூர் | 61.64 |  |
| காஞ்சிபுரம் | 73.86 |  |
| அரக்கோணம் | 78.17 |  |
| வேலூர் | 71.51 |  |
| கிருஷ்ணகிரி | 75.59 |  |
| தருமபுரி | 80.49 |  |
| திருவண்ணாமலை | 77.49 |  |
| ஆரணி | 78.97 |  |
| விழுப்புரம் | 78.22 |  |
| கள்ளக்குறிச்சி | 78.38 |  |
| சேலம் | 77.33 |  |
| நாமக்கல் | 79.98 |  |
| ஈரோடு | 72.65 |  |
| திருப்பூர் | 72.94 |  |
| நீலகிரி | 73.69 |  |
| கோவை | 64 |  |
| பொள்ளாச்சி | 70.79 |  |
| திண்டுக்கல் | 75 |  |
| கரூர் | 79.11 |  |
| திருச்சி | 68.89 |  |
| பெரம்பலூர் | 78.7 |  |
| கடலூர் | 73.64 |  |
| சிதம்பரம் | 77.72 |  |
| மயிலாடுதுறை | 73.56 |  |
| நாகப்பட்டினம் | 76.43 |  |
| தஞ்சை | 72.48 |  |
| சிவகங்கை | 69.34 |  |
| மதுரை | 65.83 |  |
| தேனி | 74.75 |  |
| விருதுநகர் | 72.01 |  |
| ராமநாதபுரம் | 67.85 |  |
| தூத்துக்குடி | 69.03 |  |
| தென்காசி | 70.98 |  |
| நெல்லை | 66.71 |  |
| கன்னியாகுமரி | 69.8 | } |
# விஜி சுப்பிரமணியம்

**விஜி சுப்பிரமணியம்** (*Viji Subramaniam*), பெரும்பாலும், **விஜி சங்கர்** என்று அறியப்படும் இவர் குறிப்பிடத்தக்க வட இந்திய பாடகியான லட்சுமி சங்கர் மற்றும் இராஜேந்திர சங்கர் ஆகியோரின் மகளாவார். இவரது தந்தை, பிரபல சித்தார் கலைஞர் ரவி சங்கரின் அண்ணன் ஆவார். இவரது தாய் மற்றும் மாமாவைப் போலவே, விஜியும் ஒரு இசைக்கலைஞராகவும் மற்றும் இந்தியப் பாரம்பரிய முறைகளில் நன்கு பயிற்சி பெற்றவராகவும் இருந்தார்.
# விஜி சுப்பிரமணியம்

## தொழில் வாழ்க்கை

தென்னிந்தியாவின், சென்னையில் ஒரு பிராமணக் குடும்பத்தில் விஜயசிறீ சங்கர் என்ற பெயரில் பிறந்த இவர், மும்பையில் வளர்ந்தார். இளம் வயதிலேயே ஒரு பாடகராக, தன் தாயுடன் இவர் இசை நிகழ்ச்சிகளில் கலந்து கொண்டார். 1974 ஆம் ஆண்டில், தனது அத்தை கமலா சக்ரவர்த்தி மற்றும் இலட்சுமி ஆகியோருடன், சங்கரின் இசை விழாவில் கலந்து கொண்டார். ஆங்கில இசைக்கலைஞர் ஜார்ஜ் ஹாரிஸன் இந் நிகழ்ச்சியை தயாரித்துள்ளார். செப்டம்பர்-அக்டோபர் 1974 இல் இசை விழாவின் ஐரோப்பிய இசை நிகழ்ச்சிகளைத் தொடர்ந்து, அந்த ஆண்டின் இறுதியில் ஹாரிஸனுடனான சங்கரின் வட அமெரிக்க சுற்றுப்பயணத்தில் இசைக்கலைஞர்கள் மற்றும் பாடகர்களிடையே விஜி இருந்தார்.
# விஜி சுப்பிரமணியம்

## திருமணம்

விஜி, ''கலிபோர்னியா கலை நிறுவனத்திலிருந்து இசையில் முதுகலை பட்டம் பெற்றார். 1974 ஆம் ஆண்டு இலண்டனில் நடந்த இசை விழாவில் இருவரும் பங்கேற்றபோது, தனது வருங்கால கணவர் இந்தியப் பாரம்பரிய வயலின் கலைஞர் எல். சுப்பிரமணியத்தை சந்தித்தார்.
# விவியன் பாலகிருஷ்ணன்

**விவியன் பாலகிருஷ்ணன்** (*Vivian Balakrishnan*: 1961, ஜனவரி 25) இவர் மருத்துவராகவும், சிங்கப்பூர் வெளியுறவுத்துறை அமைச்சராகவும், ஆளும் மக்கள் செயல் கட்சி (PAP) உறுப்பினராகவும் உள்ளார். இவர் *திறன் மிகு நாடு திட்டத்தின்* அமைச்சராகவும் உள்ளார். இவர் சிங்கப்பூர் அமைச்சரவையில் சுற்றுச்சூழல் மற்றும் நீர்வழங்கல் துறை அமைச்சர் , சமூக அபிவிருத்தி, இளைஞர் மற்றும் விளையாட்டுத்துறை, தகவல், தொடர்பு மற்றும் கலை , மற்றும் வர்த்தக மற்றும் தொழிற்துறை போன்ற துறைகளுக்கான அமைச்சராக பணி புரிந்துள்ளார். 2002 ஆம் ஆண்டில், பாலகிருஷ்ணன் தேசிய அபிவிருத்தி அமைச்சகத்தில் ஒரு மாநில அமைச்சராக நியமிக்கப்பட்டார். மேலும் சிங்கப்பூர் சீரமைப்புக் குழுவின் தலைவரும் ஆவார். இவர் 2004 முதல் 2008 வரை இளம் ஆளும் மக்கள் செயல் கட்சியின் இளைஞர் அணியின் தலைவராக உள்ளார். இவர் *ஹாலந்து - புக்கிட் திமா* குழுவின் பிரதிநிதித்துவப்படுத்தும் நாடாளுமன்ற உறுப்பினராக உள்ளார்.  
பாலகிருஷ்ணன் சிங்கப்பூரின் தேசிய பல்கலைக்கழகத்தில் ஒரு உதவித்தொகையின் மூலம் மருத்துவப் படிப்பை படித்தார். பின்னர் இவர் முதுகலைக் கல்வியில் கண் மருத்துவம் தொடர்ந்தார். சிங்கப்பூர் தேசிய பல்கலைக்கழகத்தில் இணை பேராசிரியராக நியமிக்கப்பட்டார். இவர் சிங்கப்பூர் பொது மருத்துவமனையில் தலைமை நிர்வாகியாக இருந்தார். சிங்கப்பூர் ஆயுதப்படைகளின் இரண்டாம் காம்பாட் துணை மருத்துவமனையின் தலைமை அதிகாரியாக பணியாற்றினார்.
# விவியன் பாலகிருஷ்ணன்

## ஆரம்ப வாழ்க்கை

பாலகிருஷ்ணன் ஒரு 1961 ல் புஜியான் என்ற இடத்தில் பிறந்தார் இவரது தந்தை இலங்கைத் தமிழர் தாய் புஜியான் சீன வம்சாவளியைச் சேர்ந்தவர். இவர் ஆரம்பக் கல்வி மற்றும் உயர்நிலைக் கல்வியையும் ஆங்கிலோ-சீனப் பள்ளியில் பயின்றார். 1980 ஆம் ஆண்டு தேசிய இளைஞர் ஜூனியர் கல்லூரியில் பட்டம் பெற்ற பிறகு, இவர் சிங்கப்பூர் தேசிய பல்கலைக்கழகத்தில் மருத்துவம் படிக்க உதவித்தொகை பெற்றார்.
# விவியன் பாலகிருஷ்ணன்

## மருத்துவ வாழ்க்கை

1993 முதல் 1995 வரை, பாலகிருஷ்ணன் இலண்டனில் உள்ள மூர்ஃபீல்ட்ஸ் கண் மருத்துவமனையில் சிறப்பு மூத்த பதிவாளராக பணிபுரிந்தார். அங்கு இவர் குழந்தை கண் மருத்துவத்தில் துணை மருத்துவராக பணிபுரிந்தார். பின்னர் சிங்கப்பூர் திரும்பினார். அங்கு இவர் சிங்கப்பூர் தேசிய கண் மையம் மற்றும் தேசிய பல்கலைக்கழக மருத்துவமனையில் கண் மருத்துவராக நியமிக்கப்பட்டார். 1998 இல் சிங்கப்பூர் தேசிய பல்கலைக்கழகத்தில் கண் மருத்துவத்தின் பேராசிரியராக இருந்தார். 1999 ஆம் ஆண்டில், சிங்கப்பூர் தேசிய கண் மையத்தின் மருத்துவ இயக்குநராக நியமிக்கப்பட்டார். பின்னர் 2000 ஆம் ஆண்டில் சிங்கப்பூர் தேசிய மருத்துவமனையில் தலைமை நிர்வாக அதிகாரி ஆனார். 1990 களில், சிங்கப்பூர் தொலைக்காட்சியில் உடல்நலத்தைப் பற்றி ஒரு தொடரை வழங்கினார்.
# விவியன் பாலகிருஷ்ணன்

## தனிப்பட்ட வாழ்க்கை

இவர் ஜாய் என்பவரை மணந்தார் இவர்களுக்கு ஒரு மகளும் மூன்று மகன்களும் உள்ளனர்.
# தாமினி கவுடா

**தாமினி கவுடா** (Damini Gowda) என்பவர் ஓர் இந்திய நீச்சல் வீராங்கனை ஆவார். இவர் 1999 ஆம் ஆண்டு பிப்ரவரி மாதம் இருபதாம் தேதியன்று பிறந்தார். இவர் 2017 ஆம் ஆண்டு அங்கேரியின் புடாபெசுட்டு நகரில் நடைபெற்ற உலக நீர்விளையாட்டு போட்டிகளில் இடம்பெற்ற 100 மீட்டர் பட்டாம்பூச்சி வகை நீச்சல் போட்டியில் இந்தியாவின் சார்பாகக் கலந்து கொண்டார்
# அகிலம் ஒன்று

**அகிலம் ஒன்று** என்பது 17 பாகங்கள் கொண்ட அகிலத்திரட்டு அம்மானை என்ற நூலின் முதலாவது பாகமாகும். இது அய்யாவழியின் சமய நூல் ஆகும். இதில் முதல் பகுதியான காப்பு, தெட்சணம் குறித்து விளக்குகிறது. மேலும் ஆதி உலகத்தின் அரசியல் மற்றும் சமூகவியல் சூழ்நிலைகள் குறித்து எழுதப்பட்டுள்ளது.
# அகிலம் ஒன்று

## காப்பு

ஒரு நூலை எழுதுவதற்கு முன்பாக தன்னையே இறைக்கு அர்ப்பணிப்பதை காப்பு என்று கூறுவர். தமிழில் சங்க காலப் படைப்புகள் பெரும்பாலும் காப்பு என்ற பகுதியை கொண்டு துவங்கும். கலியன் பூமிக்கு வந்ததால், உலகை காத்து ஆட்சிபுரிய, கடவுள் சான்றோர்களை உருவாக்கியதாகவும், அதை கடவுள் சொல்ல தானே கேட்டதாகவும் நூலின் ஆசிரியர் இந்தப் பகுதியில் கூறியிருக்கிறார்.
# அகிலம் ஒன்று

## நூற்சுருக்கம்

அகிலத்தின் ஆதி முதல் அந்தம் வரை நடைபெறும் நிகழ்வுகளை தொகுப்பாக இந்தப் பகுதியில் எழுதப்பட்டுள்ளது. வைகுண்ட அவதாரம் குறித்தும் சில தகவல்கள் இந்த பகுதியில் குறிக்கப்பட்டுள்ளன. நூலாசிரியரின் மனதில் கடவுள் ஆட்கொள்ளுதல் பற்றியும், அடியெடுத்தருளுதல் பற்றியும் இந்தப் பகுதியில் இடம் பெற்றிருக்கின்றன.
# அகிலம் ஒன்று

## நூலின் பயன்

இதை படிப்போருக்கு முழு தன்னிறைவு கிடைக்கும் என்றும், இதை தூற்றுவோர்களுக்கு நரகம் வாய்க்கும் என்றும் நூலின் பயனாக இதில் எழுதப்பட்டுள்ளது.
# அகிலம் ஒன்று

## தெட்சணத்தின் புதுமை

தெட்சணத்தில், கலியுகத்திற்கு முன்பு சான்றோர்கள் தோன்றினார்கள் என்றும் அதுவே ஆரம்பகால மனித நாகரீகம் என்றும் அகிலத்தில் விளக்கப்பட்டிருக்கிறது. சமூகவியல், இறையியல் மற்றும் பல புதுமைகள் குறித்து இப்பகுதியில் ஆழமாக விளக்கப்பட்டிருக்கிறது.
# அகிலம் ஒன்று

## ஆட்சியின் நீதி

தெட்சணத்தின் அரசன் சோழன் தனது சிறுவயதில் ஆட்சி செய்த முறை குறித்தும், ஓர் அரசன் தன் நாட்டை தர்மத்துடன் எவ்வாறு ஆட்சி செய்ய வேண்டும் என்ற முறை குறித்தும் இப்பகுதியில் விளக்கப்பட்டிருக்கிறது.
# அகிலம் ஒன்று

## இறைநீதி

இறை குறித்து மக்களின் எண்ணம், மேலும் அக்காலத்தின் இறை நல்லிணக்கம் மற்றும் இறை அருள் பெறும் வழிமுறை குறித்தும் இப்பகுதியில் விளக்கப்பட்டிருக்கிறது.
# அகிலம் ஒன்று

## மனித நீதி

மனித தர்மம் குறித்தும் இயற்கையுடன் ஒத்து வாழும் வழி முறை குறித்தும் இப்பகுதியில் விளக்கப்பட்டிருக்கிறது.
# அகிலம் ஒன்று

## சாதி ஒற்றுமை

பல சாதிகளாய் மனிதன் பிரிந்து வாழ்ந்தாலும் சாதியை ஒரு வகைப்பாடாய் மற்றும் கருதி, வெறுப்பற்ற மனநிலையோடு ஒரு சாதியாய் மனிதன் வாழ்ந்தான் என்று ஆதிகால சாதி அமைப்பு குறித்து இப்பகுதியில் விளக்கப்பட்டுள்ளது.
# அகிலம் ஒன்று

## நீடிய யுகம்

நீடிய யுகம் முதல் யுகமாகும். அந்த காலகட்டத்தில், இறையும் மனிதனும் எந்த இடையூறும் இன்றி செழிப்பாக இருந்தனர். ஊழியமும் சாதி வேறுபாடும் இல்லாமல் ஒரே குடும்பமாய் மனிதகுலம் ஒற்றுமையாக வாழ்ந்தது. 14 உலகிலும் பூமியிலும் அனைத்து ஜீவராசிகளுக்கும் இடையே நல்லிணக்கம் இருந்ததாகவும் தீமையை பற்றிய பயம் இல்லை என்றும், மேலும் இந்த யுகத்தில் அரசன் நேர்மையாக இருந்து மக்களிடம் வரி வசூல் செய்யாமல் ஆட்சி புரிந்ததாகவும் விளக்கப்பட்டுள்ளது.
# இந்தியாவில் மதுவிலக்கு

**இந்தியாவில் மதுவிலக்கு** (**Alcohol prohibition in India**) என்பது பீகார், குஜராத், மிசோரம், நாகாலாந்து மற்றும் யூனியன் பிரதேசமான லட்சத்தீவிலும் அமலில் உள்ளது. மற்ற மாநிலங்கள் மற்றும் யூனியன் பிரதேசங்கள் மதுபானம் விற்பனை செய்ய அனுமதி உள்ளது. இந்திய அரசியலமைப்பு (பிரிவு 47)ன் கீழ் உடலுக்கு தீங்கு விளைவிக்கும் மதுபானம் மற்றும் போதை பொருட்களை தடைசெய்ய வேண்டுமா என அந்தந்த மாநிலங்களே முடிவு செய்யலாம். ஆனால் சில குறிப்பிட்ட மதுபானங்களை மருத்துவரீதியாக மட்டுமே பயன்படுத்தலாம். இந்தியா முழுவதும் மதுபானத்தை தடைசெய்ய வேண்டும் என்று மகாத்மா காந்தி மற்றும் பல இந்திய பெண்கள் முன்மொழிந்தனர்.
# இந்தியாவில் மதுவிலக்கு

## சமூக மற்றும் பொருளாதார விளைவுகள்

மதுபான தடைச் சட்டம் அமலில் இருக்கும் மாநிலங்களில் ஆண்களிடம் உள்ள மது அருந்தும் பழக்கம் மற்றும் பெண்களுக்கு எதிரான வன்கொடுமை குறைந்துள்ளது. பீகார் மாநிலத்தில் மதுபானம் தடை செய்யப்பட்ட 2016ஆம் ஆண்டு, அதற்கு முந்தைய ஆண்டை காட்டிலும் கொலை மற்றும் கொள்ளை 20 விழுக்காடு குறைந்துள்ளது. மேலும் கலவரம் 13 விழுக்காடும், சாலை விபத்துகள் 10 விழுக்காடு குறைந்துள்ளது. நாட்டின் பொருளாதார நோக்கில் கணக்கிடு போழுது ஒவ்வொரு குடுப்த்துக்கு செல்விடும் தொகை அதிகரித்தது- பால் விற்பனை 10 விழுக்காடு, வெண்ணை இருமடங்காகவும், இருசக்கர வாகனம் 30 விழுக்காடு, மின்சாதன பொருட்கள் 50 விழுக்காடு எனவும் உயர்ந்தது. மதுபானம் தடை செய்யப்பட்ட மாநிலங்களிள் தடைசெய்யப்பட்டதில் இருந்து மண் குடிசை வீடு செங்கல் வீடாக மாறத் தொடங்கின.
# இந்தியாவில் மதுவிலக்கு

## மதுபானம் தடைசெய்யப்பட்ட மாநிலங்கள்

**பீகார்**
(நவம்பர் 26, 2015) அன்று பீகார் முதலமைச்சர் நிதீஸ்குமார் (ஏப்ரல் 1, 2016) முதல் பீகாரில் மதுபானம் தடைச் செய்யப்பட்டுள்ளது என்று அறிவித்தார். (ஏப்ரல் 5, 2016) அன்று நிதீஸ்குமார் அவர்கள் செய்தியாளர்கள் சந்திப்பின் பொழுது, மதுபானம் இன்று முதல் தடை செய்யப்பட்டது என்று அதிகாரப்பூர்வமாக அறிவித்தார். இன்று முதல் தங்கும் விடுதி, உணவகம் போன்ற அனைத்து இடங்களிலும் மதுபான விற்பனை சட்டவிரோதமான செயல் என்று கருதப்படுகிறது. சட்டத்தை மீறினால் 5 முதல் 10 ஆண்டுகள் வரை சிறைத்தண்டனை விதிக்கப்படும்.  
**மிசோராம்**
மிசோராம் மதுபானம் மொத்த தடை சட்டம், 1995 ஆம் ஆண்டு பிப்ரவரி 20 ஆம் தேதி முதல் மதுபான விற்பனை மற்றும் நுகர்வு தடை செய்யப்பட்டது. 2007 ஆம் ஆண்டில், எம்.எல்.டி.பி சட்டத்தின் படி கொய்யா மற்றும் திராட்சைகளிலிருந்து ஒயின் தயாரிக்க அனுமதிக்கப்பட்டது ஆனால் மதுபானத்தின் உற்பத்தி குறிப்பிட்ட அளவிற்க்கு மட்டுமே அனுமதி உண்டு. இந்த தயாரிப்புகளை மற்ற மாநிலங்களுக்கு எற்றுமதி செய்வது சட்டவிரோதமானது.  
**ஹரியானா**
(ஏப்ரல் 1, 1998) அன்று பான்சி லால் தலமையிலான விகாஸ் கட்சி தடையை நீக்கியது. அதற்கு முன்னதாக ஜூலை 1996 முதல் தடை அமலில் இருந்தது.  
**ஆந்திரப் பிரதேசம்**
மதுபான தடை மதராஸ் மாநிலத்தில் (கரையோர ஆந்திர மற்றும் ராயலசீமா) பகுதியில் 1952ஆம் ஆண்டு முதலமைச்சராக இந்த சி. இராசகோபாலாச்சாரி அவர்கள் தடையை அமல்படுத்தினார். அதன் பின்னர் 1994ஆம் ஆண்டு என்.டி. ராமா ராவ் மீண்டும் தடையை அமல்படுத்தினார். 1997ஆம் ஆண்டு என். சந்திரபாபு நாயுடு]] மதுபான தடையை நீக்கினார், அதற்கு காரணம் இந்த சட்டம் சாத்தியமற்றது என்றும் வெற்றிகரமாக அமல்படுத்த இயலாது என்பதாகும்.
# இந்தியாவில் மதுவிலக்கு

## வறண்ட நாட்கள்

வறண்ட நாட்களில் மதுபானம் விற்பனை செய்ய தடைசெய்யப்பட்டுள்ளது. வறண்ட நாட்கள் எவைஎவை என்பதை அந்தந்த மாநில அரசாங்கமே முடுவு செய்ய வேண்டும். பொதுவாக அனைத்து இந்திய மாநிலங்களின் முக்கிய மதம் சார்ந்த விழா மற்றும் புகழ்பெற்ற விழாக்கலின் போழுது வறண்ட நாளாக அனுசரிக்கப்படுகிறது. தேசிய விடுமுறை தினங்களான குடியரசு தினம் (26 ஜனவரி), சுதந்திர தினம் (15 ஆகஸ்ட்) மற்றும் காந்தி ஜெயந்தி (2 அக்டோம்பர்) முழுவதும் வறண்ட நாட்களாக அனுசரிக்கப்படுகிறது.
# இந்தியாவில் மதுவிலக்கு

## தடை செய்யப்படாத மாநிலங்கள்

ஆந்திரா, ஹரியானா, கேரளா, மணிப்பூர், மிசோரம் மற்றும் தமிழ்நாடு ஆகிய மாநிலங்களில் தடை அமலில் இருந்து பின்னர் தடை நீக்கப்பட்டது.
# மீன்சுருட்டி

**மீன்சுருட்டி** (Meensurutty) என்பது தமிழ்நாட்டின் அரியலூர் மாவட்டம், உடையார்பாளையம் வட்டம், ஜெயங்கொண்டம் ஊராட்சி ஒன்றியம், குண்டவெளி ஊராட்சியில் அமைந்த கிராமம் ஆகும். மீன்சுருட்டி கிராமம், ஜெயங்கொண்டம் (சட்டமன்றத் தொகுதி)க்கும், சிதம்பரம் மக்களவைத் தொகுதிக்கும் உட்பட்டது. இதன் அஞ்சல் சுட்டு எண் 612903 ஆகும்.
# கொக்கிளாய் சரணாலயம்

**கொக்கிளாய் சரணாலயம்** வடகிழக்கு இலங்கை<nowiki/>யின் முல்லைத்தீவிலிருந்து சுமார் 25 கிலோ மீற்றர் (16 மைல்) தென் கிழக்கில் அமைந்துள்ளது.
# கொக்கிளாய் சரணாலயம்

## வரலாறு

கொக்கிளாய் குளம் மற்றும் அதனை சூழவுள்ள பகுதிகள் பறவைகள் சரணாலயமாக 18 மே 1951 இல் இருந்து 1937 ஆம் ஆண்டின் விலங்குகள் மற்றும் தாவரங்கள் பாதுகாப்பு கட்டளைச் சட்டத்தின் கீழ் நிர்வகிக்கப்படுகின்றன. 1990 ஆம் ஆண்டு இச் சரணாலயம் 2,995 ஹெக்டேயர் (7,440 ஏக்கர்) பரப்பளவை கொண்டிருந்தது. வட மாகாணத்தில் 2015 ஆம் ஆண்டு சூன் 22 ஆம் திகதி புதிய நான்கு தேசிய பூங்கா<nowiki/>க்கள் உருவாக்கப்பட்டன. அவற்றில் கொக்கிளாய் மட்டுமே சரணாலயம் ஆகும்.  
யுனைடட் நேஷன்ஸ் டெவலப்மன்ட் புரோகிராம் மற்றும் சுற்று சூழல் திட்டம் ஆகியவற்றின் உதவியுடன் 2014 ஆம் ஆண்டு வடமாகாணத்தின் ஒருங்கிணைந்த மூலோபாய சுற்று சூழல் மதிப்பீடு கொக்கிளாய் சரணாலயம் நெய்யரு குளத்தினை உள்ளடக்கியதாக நீட்டிக்கப்பட வேண்டுமென பரிந்துரைத்தது.  
கொக்கிளாய் சரணாலயம் சட்ட விரோத காடழிப்புக்கு உட்பட்டுள்ளது. 2010 ஆம் ஆண்டில் ஏறக்குறைய 1000 ஏக்கர் மற்றும் 3000 பறவைகள் அழிக்கப்பட்டன.
# கொக்கிளாய் சரணாலயம்

## தாவரங்கள் மற்றும் விலங்குகள்

கொக்கிளாய் குளம் பகுதியாக சதுப்பு நிலங்களாலும், புல் படுக்கைகளாலும் சூழப்பட்டுள்ளது. இதனை சுற்றியுள்ள பகுதி பயிரிடப்பட்ட நிலம், புதர் மற்றும் திறந்த காடுகளை கொண்டது. இச் சரணாலயத்தில் யானைகளும் காணப்படுகின்றன.
# நளின் மாலிக்

**நளின் மாலிக்** (*Nalin Malik*) என்பவர் ஓர் இந்திய முன்னாள் நீச்சல் வீர்ர் ஆவார். இவர் 1910 ஆம் ஆண்டு இந்தியாவின் கொல்கத்தா நகரில் பிறந்தார். 1932 ஆம் ஆண்டு அமெரிக்காவின் லாசு ஏஞ்சல்சு நகரில் நடைபெற்ற ஒலிம்பிக் விளையாட்டு போட்டிகளில் இந்தியாவின் சார்பாக நீச்சல் போட்டிகளின் இரண்டு பிரிவுகளில் மாலிக் பங்குபெற்றார் .
# சாம்சேர் கான்

**சாம்சேர் கான்** (*Shamsher Khan*) என்பவர் ஓர் இந்திய முன்னாள் நீச்சல் வீர்ர் ஆவார். இவர் 1933 ஆம் ஆண்டு ஆந்திரப் பிரதேச மாநிலத்தின் குண்டுர் மாவட்டம் காயிதே பள்ளியில் பிறந்த இவர் 2017 ஆம் ஆண்டு அக்டோபர் மாதம் 15 ஆம் தேதியன்று இறந்தார். 1956 ஆம் ஆண்டு ஆத்திரேலியாவின் மெல்போர்ன் நகரில் நடைபெற்ற கோடைக்கால ஒலிம்பிக் விளையாட்டு போட்டிகளில் இந்தியாவின் சார்பாக கான் பங்குபெற்றார். 1954 ஆம் ஆண்டு நடைபெற்ற தேசிய விளையாட்டுப் போட்டிகளில் 200 மீட்டர் பட்டாம்பூச்சி வகை நீச்சல் போட்டியில் கான் தேசிய சாதனையை நிகழ்த்தினார். 1955 ஆம் ஆண்டு பெங்களுரில் நடைபெற்ற போட்டியில் தேசிய சாதனையாக இருந்த நேர சாதனையை கான் முறியடித்தார்.  
சாம்சேர் கான் இந்திய இராணுவத்தில் பணிபுரிந்துள்ளார். 1962 ஆம் ஆண்டு நடைபெற்ற இந்திய-சீனப் போரிலும் 1971 இல் நடைபெற்ற இந்தியா- பாக்கித்தான் போரிலும் இவர் பங்கேற்றுள்ளார். 1973 ஆம் ஆண்டு இவர் ஒரு சுபேதார் என்ற இராணுவ வீர்ராக பணியிலிருந்து ஓய்வு பெற்றுள்ளார்.
# பிமல் சந்திரா

**பிமல் சந்திரா** (*Bimal Chandra*) என்பவர் ஓர் இந்திய முன்னாள் நீச்சல் வீர்ர் ஆவார். 1925 ஆம் ஆண்டு பிறந்த இவர் 2003 இல் இறந்தார் . 1948 ஆம் ஆண்டு ஐக்கிய இராச்சியத்தின் இலண்டன் நகரில் நடைபெற்ற கோடைக்கால ஒலிம்பிக் விளையாட்டு போட்டிகளில் இந்தியாவின் சார்பாக பிமல் நீச்சல் போட்டிகளின் இரண்டு பிரிவுகளில் பங்குபெற்றார் .
# சுஜாதா மனோகர்

**சுஜாதா மனோகர்** (Sujata Manohar) என அறியப்படும் **சுஜாதா வசந்த் மனோகர்** (பிறப்பு: ஆகஸ்ட் 28, 1934) இந்திய உயர்நீதிமன்றத்தின் ஓய்வு பெற்ற நீதிபதியாகவும் (1999 இல் ஓய்வு பெற்றார்) மற்றும் இந்திய தேசிய மனித உரிமைகள் ஆணையத்தின் முன்னாள் உறுப்பினராகவும் இருந்தார்.
# சுஜாதா மனோகர்

## ஆரம்ப வாழ்க்கை மற்றும் கல்வி

சுஜாதா மனோகர், ஒரு வலுவான சட்டபூர்வ பின்னணி கொண்ட ஒரு குடும்பத்தில் பிறந்தார். அவரது தந்தையான *கான்டிலால் தாகோரிதாஸ் தேசாய்* குஜராத் உயர்நீதி மன்றத்தின் இரண்டாவது தலைமை நீதிபதியாக பதவி வகித்தார். சுஜாதா, மும்பையிலுள்ள *எல்பின்ஸ்டன்* கல்லூரியில் பட்டம் பெற்றார், பின்னர் *ஆக்ஸ்போர்டு* *லேடி மார்கரெட் ஹாலுக்கு* சென்றார். அங்கு அவர் தத்துவம், அரசியல் மற்றும் பொருளாதாரம் படித்தார்.
# சுஜாதா மனோகர்

## தொழில்

*ஆக்ஸ்போர்டி*ல் படித்த பிறகு, *லிங்கன்ஸ் இன்* வழக்குரைஞர் கழகத்திற்கு அழைத்து வரப்பட்டார். அங்கு அனைத்து பாடங்களிலுள்ள பிரிவுகள் 1 & 2 இல் ஒரே நேரத்தில் தேர்வு எழுதி வெற்றி பெற்றார். அவர் 1958 ஆம் ஆண்டில் பாம்பே உயர் நீதிமன்றத்தில் நடைமுறையில் தொழில் பயிற்சி பெறுவதற்காக இந்தியாவிற்குத் திரும்பினார். முதலில் அவர் வர்த்தக ரீதியான வழக்குகளில் முக்கியமாகக் கையாளப்பட்டார். ஆனால் பல குடும்ப சட்ட வழக்குகளையும் அவர் சட்ட உதவித் திட்டங்களில் மேற்கொண்டார். இது இந்தியாவிற்கு ஒரு முறையான அரசு சட்ட உதவி திட்டத்திற்கு முன்னர் இருந்தது, எனவே அவர் தன்னுடன் 30 அரசு சாரா அமைப்புகளுடன் தன்னை ஈடுபடுத்திக் கொண்டார்.
# சுஜாதா மனோகர்

## பதவி

சுஜாதா, தனது 20 ஆண்டு கால நடைமுறையில், பொதுமக்களிடமிருந்தும், நன்மதிப்பிற்குரிய பணியிடத்திலும், நற்பெயரை பெற்றமையால் 1978 ஆம் ஆண்டில், பாம்பே உயர்நீதிமன்ற நீதிபதியாக நியமிக்கப்பட்டார். அந்த நீதிமன்றத்தின் முதல் பெண் நீதிபதி என்ற பெருமையைப் பெற்றார். 1994 ஆம் ஆண்டு ஜனவரி மாதம், பாம்பாய் உயர் நீதி மன்றத்தின் முதன்மை நீதிபதியாக நியமிக்கப்பட்டார். 1994 ஆம் ஆண்டு ஏப்ரல் மாதம் கேரள உயர்நீதி மன்றத்தின் முதன்மை நீதிபதியாக நியமிக்கப்பட்டார் , மீண்டும் உயர்நீதிமன்ற நீதிபதியாக பதவி வகித்த முதல் பெண்மணி என்ற பெயரைப் பெற்றார். 16 ஆண்டுகள் கழித்து 1994-ம் ஆண்டு நவம்பர் மாத இறுதியில், உச்சநீதி மன்றத்தின் நீதிபதியாக நியமிக்கப்பட்டார். இவர் இந்திய நீதிமன்றத்தில் உயர் பதவியில் இருந்தார். 1999-ல் பதவியிலிருந்து ஒய்வு பெற்றார்.  
ஒரு நீதிபதியாக, அவர் அரசியல் மற்றும் பொதுமக்கள்மீது சட்டத்தின் விதிகளை பாதுகாப்பதற்காக ஒரு வலுவான சுதந்திரமான நிலைப்பாட்டைக் கொண்டிருந்தார். ஒரு வழக்கில், இந்தியாவின் உறுதியான நடவடிக்கை திட்டத்தின் ஒரு அம்சத்தின் அரசியலமைப்பைத் தீர்மானிப்பதற்காக அவர் அழைக்கப்பட்டார். ஆராய்ச்சிக் படிப்பிற்கான சேர்க்கைக்கு ஒதுக்கீட்டின் ஒரு முறையை அமுல்படுத்துவதற்கு பல்கலைக்கழகங்களைத் தேவைப்படும் நாளில் அரசாங்கம் முன்வைக்கப்பட்டது. இதன் அர்த்தம் கிடைக்கக்கூடிய இடங்கள், அவர்களின் சாதி மற்றும் மத அடிப்படையிலான மாணவர்களுக்கு ஒதுக்கப்பட்டிருக்கும். நீதிபதி சுஜாதா மனோகர் இதை வன்மையாக எதிர்த்தார். மாணவர்களின் தகுதிக்கேற்றவாறு இட ஒதுக்கீடு அமைய வேண்டும் என தீர்ப்பளித்தார். இதனால் சில பிரிவு மக்களிடமிருந்து ஒரு வலுவான எதிர்ப்பு ஏற்பட்டு, ஒரு பொது நிகழ்ச்சியில் அவரது கொடும்பாவி எரிக்கப்பட்டது.  
ஓய்வு பெற்ற பிறகு, அவர் தேசிய மனித உரிமைகள் ஆணையத்திற்கு நியமிக்கப்பட்டார். *லேடி மார்கரெட் ஹால்*, *ஆக்ஸ்போர்டி*ல் கௌரவ உறுப்பினராகவும் மற்றும் லண்டன் *லிங்கன்ஸ் இன்* அமைப்பில் கௌரவ மேலதிகாரியாகவும் இருந்தார். மேலும், இவர் ஆக்ஸ்போர்டு பல்கலைக்கழக *காமன்வெல்த் லா ஜர்னல்* பத்திரிகையின் ஒரு புரவலர் ஆவார்.
# ம. கோ. மோகன்

**ம. கோ. மோகன்** (M. K. Mohan) ஒரு இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016 ஆம் ஆண்டு நடைபெற்ற தமிழக சட்டமன்றத் தேர்தலில், சென்னை, அண்ணாநகர் சட்டமன்றத் தொகுதியில் திராவிட முன்னேற்றக் கழகத்தின் வேட்பாளராகப் போட்டியிட்டு தமிழகத்தின் 15 ஆவது சட்டமன்றத்திற்குத் தேர்ந்தெடுக்கப்பட்டார். இவரது தந்தையார் பெயர் மன்னர் கோதண்டபாணி ஆவார். இவரது சொத்து மதிப்பானது 170 கோடி ரூபாய் என வேட்பு மனுவில் தெரிவிக்கப்பட்டது. இவர் சென்னை மாநகராட்சியின் முன்னாள் கவுன்சிலரும் ஆவார்.
# நிஜாம் அருங்காட்சியகம்

**நிஜாமின் அருங்காட்சியகம்** (*Nizam's Museum*) என்பது ஐதராபாத்தில் அமைந்துள்ள முன்னாள் அரண்மனை ஆகும். இது ஐதராபாத்தில் *புரானி ஹவேலி* என்ற இடத்தில் அமைந்துள்ளது. இந்த அருங்காட்சியகம் ஐதராபாத் மாநிலத்தின் கடைசி நிஜாம் ஏழாம் *ஆசஃப் ஜஹா ஒஸ்மான் அலி கான்*, தனது வெள்ளி விழா கொண்டாட்டங்களில் பெறப்பட்ட பரிசுப் பொருட்களைக் கொண்டுள்ளது..  
அருங்காட்சியகத்தில் ஒரு களஞ்சியம் உள்ளது. கடைசி நிஜாமிற்கு 1936 இல் நடைபெற்ற வெள்ளிவிழா கொண்டாட்டங்களின் போது பிரமுகர்கள் மூலம் வழங்கப்பட்ட நினைவு பரிசுகள் உள்ளது. ஐதராபாத்தில் உள்ள அனைத்து முக்கிய கட்டிடங்களின் வடிவத்தில் உருது மொழியில் மேற்கோள்கள் எழுதப்பட்டு வெள்ளியால் செய்யப்பட்ட மாதிரிகளை கொண்டு உருவாக்கப்பட்டுள்ளது.
# நிஜாம் அருங்காட்சியகம்

## வரலாறு

அருங்காட்சியகம் 2000 பிப்ரவரி 18 அன்று நிஜாம் அறக்கட்டளையால் பொது மக்களுக்கு திறக்கப்பட்டது.
# நிஜாம் அருங்காட்சியகம்

## வரலாறு

### 2018 இல் திருட்டு

செப்டம்பர் 2018 ல் ஹைதராபாத்தின் இரண்டு இளைஞர்கள் அருங்காட்சியகத்தின் பாதுகாப்பிற்காக வைக்கப்பட்டிருந்த ''சி.சி.டி.வி புகைப்படக்கருவிகளை கைப்பற்றி அங்குள்ள வைரங்கள், மற்றும் சில விலையுயர்ந்த பொருட்களை திருடுவதற்காக உள்ளே நுழைந்தனர். இதனால் இந்த அருங்காட்சியகம் செப்டம்பர் மாதம் தேசியப் பத்திரிகையில் ஒரு பகுதியாக மாறியது. ஆனால் அவர்கள் இருவரும் விரைவில் காவல்துறையினரால் கைது செய்யப்பட்டனர். இச்சம்பவத்திற்குப் பின்னர் அந்த அருங்காட்சியகத்தின் பாதுகாப்பு பலப்படுத்தப்பட்டது.
# நிஜாம் அருங்காட்சியகம்

## தொகுப்புக்கள்

இந்த அருங்காட்சியகத்தில் கடைசி நிஜாம் வெள்ளி விழா கொண்டாட்டங்களுக்கான ஒரு தங்க சிம்மாசனம், வைரங்கள், *ஐதராபாத் ஜூபிலி ஹால்*, *மிர் ஓஸ்மான் அலி கானி*ன் வண்ணமயமான கண்ணாடி ஓவியம் ஆகியவை இங்குள்ளது.. மேலும், ஒரு உருது மொழியில் எழுதப்பட்ட மரப்பெட்டியில் முத்து, வைரங்கள் மற்றும் வைரங்கள் அடங்கிய விலையுயர்ந்த நகைகள். வாசனை பொருட்கள் வைக்க ஒரு பெட்டி (*புலவாச்சா* அரசன் அளித்தது) வைரங்கள் பதிகப்பட்ட வெள்ளி *காஃபி* கோப்பை, வெள்ளியிலான கடவுள் கிருஷ்ணன் மரத்தடியில் மாடுகளுடன் புல்லாங்குழல் வாசிப்பது போன்ற உருவம் போன்ற பல பொருட்கள் இங்கு இவைக்கப்பட்டுள்ளன
1930 இல் தயாரிக்கப்பட்ட ஒரு *ரோல்ஸ் ராய்ஸ்*, *பேக்கர்டு *மற்றும் *ஜாகுவார் மார்க் வி* ஆகிய பழமையான மகிழுந்துகள் காட்சிக்கு வைக்கப்பட்டுள்ளது. இந்த அருங்காட்சியகத்தில், ஆறாவது நிஜாம் ஆசாப் ஜா மஹ்பூப் அலி கானின் அலமாரி இடம்பெற்றுள்ளது. இது உலகின் மிகப்பெரிய அலமாரியாகும். 150 ஆண்டு பழமையானதும், கைகளால் இயக்கப்படுவதுமான ஒரு தானியங்கி மேல் தூக்கியும், 200 வருட பழமையான நூதன முரசு ஒன்றும் வைக்கப்பட்டுள்ளது.
# பியோய் பார்மன்

**பியோய் பார்மன்** (*Bijoy Barman*) என்பவர் ஓர் இந்திய முன்னாள் நீச்சல் வீரர் ஆவார். 1928 ஆம் ஆண்டு டிசம்பர் முதல் தேதியன்று இவர் பிறந்தார். 1952 ஆம் ஆண்டு பின்லாந்தில் நடைபெற்ற கோடைக்கால ஒலிம்பிக் விளையாட்டு போட்டிகளில் இந்தியாவின் சார்பாக பார்மன் 100 மீட்டர் முதுகு நீச்சல் மற்றும் நீர்ப் போலோ விளையாட்டு ஆகிய இரண்டு பிரிவுகளில் பங்குபெற்றார்
# பட்லப்பள்ளி

**பட்லப்பள்ளி** (BATLAPALLI) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், பர்கூர் வட்டத்துக்கு உட்பட்ட ஒரு வருவாய் கிராமம் ஆகும்.
# பட்லப்பள்ளி

## மக்கள் வகைப்பாடு

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 14 கிலோமீட்டர் தொலைவிலும், மாநிலத் தலைநகரான சென்னையில் இருந்து 252 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1199 வீடுகள் உள்ளன. கிராமத்தின் மொத்த மக்கள் தொகையானது 5036 ஆகும். இதில் ஆண்கள் எண்ணிக்கை 2625, பெண்களின் எண்ணிக்கை 2411 என உள்ளது. மக்களின் கல்வியறிவு விகிதமானது 62. % என உள்ளது.இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# அவிந்தர் சிங் பிரார்

**அவிந்தர் சிங் பிரார்** (*Avinder Singh Brar*) என்பவர் ஓர் இந்திய முன்னாள் நீச்சல் வீரர் ஆவார். முசோரியிலுள்ள புனித சியார்ச்சு கல்லூரியிலும் தில்லியிலுள்ள புனித சிடீபன் கல்லூரியிலும் இவர் கல்வி கற்றுள்ளார். நீச்சலில் அதிக ஆர்வத்துடன் பங்கேற்கும் விளையாட்டு வீர்ரான இவர் 100 மீட்டர் மார்பு நீச்சலில் தேசிய சாதனை படைத்திருக்கிறார். புதுதில்லியில் நடைபெற்ற ஆசிய விளையாட்டுப் போட்டிகளில் நீச்சல் போட்டி பிரிவுகளை முன்னின்று சிறப்பாக நடத்திக் கொடுத்தமைக்காக இவருக்கு ஆசிய சோதி என்ற பட்டம் வழங்கப்பட்டது. 1988 ஆம் ஆண்டு அவிந்தர் சிங் பிராருக்கு பத்மசிறீ விருதும் வழங்கப்பட்டது.  
அவிந்தர் சிங் பிரார் இந்தியக் காவல் பணியில் ஓர் அதிகாரியாக இருந்தார், இவருடைய மனைவி சுக்தீப் ஓர் ஆட்சிப் பணியாளர் ஆவார். மூன்று வயதில் ஒரு மகனும் ஒரு வயதில் ஒரு மகளும் அப்போது இவருக்கு இருந்தனர். இவர் 1987 ஆம் ஆண்டில் இந்தியாவின் பஞ்சாபில் தீவிரவாதிகள் என்று சந்தேகிக்கப்பட்டவர்கள் சிலரால் கொல்லப்பட்ட்டார். மரணத்தின் போது இவர் பாட்டியாலாவின் மூத்த காவல்துறை கண்காணிப்பாளராக இருந்தார் .
# சிங்கப்பூர், தெற்கு கடற்கரை

**சிங்கப்பூர், தெற்கு கடற்கரை** (*South Beach, Singapore*) என்பது டவுன்டவுன் கோரில் கடற்கரை சாலையில் அமைந்துள்ள ஒரு வணிக மற்றும் குடியிருப்பு வளாகம் ஆகும். இது தங்கும் விடுதிகள், பல அலுவலகங்கள், கடைகள் மற்றும் இல்லங்களைக் கொண்டுள்ளது. இந்த திட்டத்தில் நான்கு பாதுகாப்பு கட்டிடங்கள் மீளமைக்கப்பட்டுள்ளன. கடற்கரை சாலை முகாமின் ஒரு பகுதியான முன்னாள் அதிகாரிகளின் விடுதிக் கட்டிடம் உட்பட. இந்த கட்டிடம் 2016 ஆம் ஆண்டில் நிறைவு செய்யப்பட்டது.
# சிங்கப்பூர், தெற்கு கடற்கரை

## வரலாறு

### தள வரலாறு

1930இன் மூன்று இராணுவத் தொகுதிகள் அடங்கிய நான்கு பாதுகாப்புப் கட்டிடங்கள் (பகுதி 1, 9 மற்றும் 14) மற்றும் 1952 இல் கட்டப்பட்ட அதிகாரிகளின் விடுதி ஆகியவை இதில் அடங்கும். 2002 ஆம் ஆண்டில் பழைய கான்கிரீட் கட்டடங்கள் வரலாற்று மற்றும் கட்டிடக்கலை முக்கியத்துவம் காரணமாக பாதுகாக்கப்படுகிறது. 1967 ல் கடற்கரைச் சாலையில் முதன்முதலில் தேசிய சேவைக்கு ஆள்சேர்ப்பு முகாம் நடைபெற்றது. முன்னாள் அதிகாரிகளின் விடுதி முதலில் சிங்கப்பூரின் கடற்படை, இராணுவம் மற்றும் விமானப்படை நிறுவனங்களின் தலைமையகமாக வடிவமைக்கப்பட்டது, மேலும் ஒரு நீச்சல் குளமும் இங்கு இருந்தது. இராணுவத் தொகுதிகள் எழில்படுக் கலைகள் பாணியில் நேர்த்தியான, செயல்பாட்டு அம்சங்களாக அறியப்படுகின்றன. அதே நேரத்தில் விடுதி ஒரு கலப்பினமாகவும், 1950 ஆம் ஆண்டுகளில் நவீன கட்டிடக்கலை என்றும் அழைக்கப்பட்டது.
# சிங்கப்பூர், தெற்கு கடற்கரை

## வரலாறு

### தள திட்டங்கள்

2006 ஆம் ஆண்டு செப்டம்பர்27-29 ஆகிய தேதிகளில், ஹாங்காங்கின் ஒரு நிறுவனத்திம் மூலம் நகர்ப்புற மேம்பாட்டு ஆணையம் (URA) கடற்கரை சாலை தளத்தை உருவாக்க திட்டமிட்டது.
2007 ஆம் ஆண்டு மார்ச் மாதம் "இரண்டு-உறை" அமைப்பு மூலம்விலைப்புள்ளி வெளியிடப்பட்டது. இதில் ஏல விலைகள் தங்கள் கருத்துருவின் அடிப்படையில் மதிப்பீடு செய்யப்பட்டது. நகரின் பொது இடங்களின் வசதி மற்றும் உயர்தர கட்டமைப்பு ஆகியவற்றிற்கு வழங்கிய பங்களிப்பிற்கான பரிந்துரைகள் மதிப்பீடு செய்யப்பட்டன.
ஜூலை 2007 இல் விலைப்புள்ளி ஏழு நிறுவனங்களில் இருந்து கருத்துரு பெறப்பட்டது. அவர்களில் சிலர் உயர்ந்த விலையை அளித்தாலும் கூட ஐந்து பேர் நிராகரிக்கப்பட்டனர்; இது போண்டிக் லேண்ட் குரூப் மற்றும் மார்கன் ஸ்டான்லி, கேபிடாலாண்ட் என்ற நிறுவங்களுக்கு இத்திட்டம் வழங்கப்பட்டது.
# சிங்கப்பூர், தெற்கு கடற்கரை

## கட்டிடக்கலை

இரண்டு புதிய கோபுரங்கள் கொண்ட இத்திட்டத்தில், 45 மாடி உயத்தில், இரண்டு ஆடம்பர விடுதிகள், அலுவலகங்கள் மற்றும் அடுக்கு மாடி குடியிருப்பு. பழைய கடற்கரைச் சாலை இராணுவ கட்டிடங்களின் அறைகள் உணவு விடுதி தொடர்பான செயல்பாட்டு அறைகளுடன் உருவாக்கப்பட்டன. இந்தத் திட்டத்தில் குறைந்தபட்சம் 46,450 சதுர மீட்டர் (500,000 சதுர அடி) புதிய அலுவலக இடம் மற்றும் 700 முதல் 800 விடுதி அறைகள் சேர்க்கப்பட்டுள்ளது.
# சிகரலப்பள்ளி

**சிகரலப்பள்ளி** என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், பர்கூர் வட்டத்துக்கு உட்பட்ட ஒரு வருவாய் கிராமம் ஆகும்.
# சிகரலப்பள்ளி

## மக்கள் வகைப்பாடு

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 22 கிலோமீட்டர் தொலைவிலும், பர்கூரில் இருந்து 8 கிலோமீட்டர் மாநிலத் தலைநகரான சென்னையில் இருந்து 245 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1799 வீடுகள் உள்ளன. கிராமத்தின் மொத்த மக்கள் தொகையானது 7765 ஆகும். இதில் ஆண்கள் எண்ணிக்கை 3975, பெண்களின் எண்ணிக்கை 3790 என உள்ளது. மக்களின் கல்வியறிவு விகிதமானது 68.9 % என உள்ளது.இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# கினபாலு பூங்கா

**கினபாலு பூங்கா** (*Kinabalu Park*) 1964 ஆம் ஆண்டில் நிறுவப்பட்ட மலேசியாவின் முதல் தேசிய பூங்கா ஆகும். டிசம்பர் 2000இல் மலேசியாவின் முதல் உலக மரபுரிமை தளமாக, *யுனெஸ்கோ*வால் அறிவிக்கப்படது. இப் பூங்கா "தனித்துவமான உலகளாவிய மதிப்புகள்" மற்றும் உலகின் மிக முக்கியமான உயிரியல் தளங்களில் ஒன்றாகும். இங்கு, 326 பறவைகள் மற்றும் சுமார் 100 பாலூட்டிகள், மற்றும் 110 வகையான ஊர்வன இனங்கள் உள்ளன.  
இப் பூங்கா, கிழக்கு மலேசியாவிலுள்ள கினபாலு சபாவின் போர்னியோ என்ற இடத்தில் உள்ளது, இது கினபாலு மலையைச் சுற்றியுள்ள 754 சதுர கிலோமீட்டர் பரப்பளவை உள்ளடக்கியது, இது 4,095.2 மீட்டர் உயரமுள்ள போர்னியோ தீவின் மிக உயர்ந்த மலையாகும். இது சபா மற்றும் மலேசியாவில் மிகவும் பிரபலமான சுற்றுலாத் தலங்களில் ஒன்றாகும். 1967 ஆம் ஆண்டில், 987,653 பார்வையாளர்கள் மற்றும் 43,430 மலை ஏறுபவர்கள் இப் பூங்காவை பார்வையிட்டனர்.
# கினபாலு பூங்கா

## வரலாறு

இப்பகுதி 1964 இல் ஒரு தேசிய பூங்காவாக அறிவிக்கப்பட்டது. பிரித்தானிய காலனித்துவ நிர்வாகி மற்றும் இயற்கை நிபுணரான ஹக் லோ 1851 ஆம் ஆண்டில் தூரன் பகுதிக்குச் சென்றார். மவுண்ட் கினபாலுவினுடைய உச்சத்தை அடைவதற்கு முதலில் பதிவு செய்த மனிதர் இவர் ஆவார். பின்னர், மலையின் மிக உயரமான சிகரத்திற்கு லோஸ் பீக் எனப் பெயரிடப்பட்டது
# கினபாலு பூங்கா

## நிலவியல்

கினபாலு பூங்கா சபாவின் மேற்கு கடற்கரையில் *க்ரோக்கர்* மலைத்தொடரில் அமைந்துள்ளது. இது மேற்கு கரையோரப் பகுதியிலுள்ள ராணா மாவட்டத்தில் அமைந்துள்ளது. தெற்கில் ஒரு தனி பூங்காவாகக் கருதப்படும் *க்ரோக்கர் ரேஞ்ச்* தேசிய பூங்காவுடன் இந்த பூங்காவையும் ஒன்று என பார்ப்பது தவிர்க்கப்பட வேண்டும்.  
பூங்கா தலைமையகம் கோத்தா கினபாலுவிலிருந்து 88 கிலோமீட்டர் தொலைவில் உள்ளது. சபாவின் மற்ற பகுதிகளிலிருந்தும் பூங்கா தலைமையகத்திற்கு செல்லும் சாலைகள் பாதுகாக்கப்பட்ட சாலையாக உள்ளது. இது கினபாலு பூங்காவின் தெற்கு எல்லையில் உயரத்தில் அமைந்துள்ளது,
# முற்கால மரங்கொத்தி

** முற்கால மரங்கொத்திகள்** சிறிய தனித்துவமான மரங்கொத்தி இனத்தை சார்ந்த பறவை இனமாகும். இவை*Jynx* என்னும் பேரினத்தை சார்ந்தவை. *Jynx* என்பது பழங்கால கிரேக்க சொல்லான *iunx* என்பதிலிருந்து வந்தது. கிரேக்கத்தில் *iunx* என்றால் முற்கால மரங்கொத்தி என்பது பொருள்.  
மற்ற மரங்கொத்தி இனங்களை போல முற்கால மரங்கொத்திகளுக்கும் பெரிய தலையும் நீண்ட நாக்கும் உடையது . அதன் நீண்ட நாக்கை பயன்படுத்தி அதன் இரையான பூச்சிகளை பிடித்து உண்ணும். இதன் வால் இறக்கைகள் மற்ற மரங்கொத்தி வகைகளை போல கடினமானது இல்லை . இவை மரத்தண்டுகளைவிட மரத்தின் கிளைகளில் அமர்ந்து இருக்கும்.  
இதன் அலகுகள் சிறியவை மற்றும் கூர்மையானவை . இதன் பிரதான இரை எறும்புகள் ஆகும். இவை தானே மரத்தில் துளை இடாமல் , கூடு கட்டுவதற்காக மற்ற மரங்கொத்திகள் கொற்றிய துளைகளை பயன்படுத்தும். இதன் முட்டைகள் வெள்ளை நிறத்தில் இருக்கும்.  
முற்கால மரங்கொத்திகள் சாம்பல் மற்றும் பழுப்பு நிறம் கொண்ட அழகிய இறகுகளை உடையது. வளர்ந்த பறவைகள் ஜூலை-செப்டம்பர் பருவத்தில் தன் இறகுகளை உதிர்த்திக்கொள்ளும். சில பறவைகளின் இறகு உதிர்தல் பருவம் பனிக்காலம் வரை நீடிக்கும். The voice is a nasal woodpecker-like call.  
இப்பறவைகளால் தன் தலையை கிட்டத்தட்ட 180 டிகிரிகள் திருப்ப இயலும். இதன் ஆங்கில பெயர் தன் தலையை 180 டிகிரி திருப்பும் திறனை கொண்டே பெற்றது. அது தன் கூட்டில் இருக்கும் பொழுது தன்னை அச்சுறுத்த வரும் விலங்குகளிடமிருந்து தன்னை காப்பாற்றிக் கொள்ள பாம்பைப் போல் சத்தமிட்டு தன் தலையை திருப்பி அச்சுறுத்துவது போல் காட்சி உண்டாக்கும்.  
இவ்வகை மரங்கொத்திகள் இரண்டு இனம் உள்ளது, அவை:
| படம் | அறிவியல் பெயர் | பெயர் | காணப்படும் இடம் |
| --- | --- | --- | --- |
| *Jynx torquilla* | யூரேசிய முற்கால மரங்கொத்தி | ஆர்டிக் வட்டம் மற்றும் ஸ்பெயின் |  |
| *Jynx ruficollis* | சிவப்பு கொண்டை கொண்ட முற்கால மரங்கொத்தி, அல்லது சிவந்த கழுத்து கொண்ட முற்கால மரங்கொத்தி , | துணை சஹாரன் ஆபிரிக்கா |  |
# நார்த்பாயிண்ட் சிட்டி, சிங்கப்பூர்

**நார்த்பாயிண்ட் சிட்டி** (**Northpoint City)** என்பது சிங்கப்பூரில் உள்ள முதல் பெரிய புறநகர் பேரங்காடி, மற்றும் வடக்கு சிங்கப்பூரில் உள்ள மிகப்பெரிய வணிக வளாகமாகும். இந்த வணிக வளாகமானது 1992 ஆம் ஆண்டில் திறக்கப்பட்ட முன்னாள் **நார்த்பாயிண்ட் ஷாப்பிங் சென்டரின்** விரிவாக்கமாக விளங்குகிறது.  
நார்த்பாயிண்ட் சிட்டி வணிக வளாகம் யீஷூன் ரயில் நிலையத்திற்கு எதிரிலும், யீஷூன் பேருந்து நிலையத்திற்கு அருகிலும் அமைந்துள்ளது. 2010 ஆம் ஆண்டின் தொடக்கத்தில் சொத்து மாற்றியமைக்கும் பணியை நிறைவுசெய்து அதன் புதிய நீட்டிப்புடன் ஒருங்கிணைத்து பேரங்காடியாக மாற்றியமைக்கப்பட்டது. இந்த வணிக மையம் பரப்பளவை கொண்டுள்ளது. இதில் எண்ணற்ற சிறு அங்காடிகள் உள்ளன. மேலும், இங்கு குளிர் சேமிப்பு, *ஹார்வி நார்மன்*, *பாப்புலர்* புத்தக அங்காடி, *டைம் ஸோன்* மற்றும் *யுனிக்லோ* போன்ற பிரபலமான நிறுவனங்களின் அங்காடிகளும் உள்ளன.
# நார்த்பாயிண்ட் சிட்டி, சிங்கப்பூர்

## வரலாறு

நவம்பர் 1992 இல் வடக்கு சிங்கப்பூரில் முதல் புறநகர் பேரங்காடி திறக்கப்பட்டது, இதற்கு நிறைய விளம்பரம் கிடைத்தது. இது முதல் பேரங்காடியாக இருப்பதால், இது முதல் முறையாக சிங்கப்பூர் மண்டலங்களுக்குச் செல்லும் நபர்களுக்கு இந்த பல்பொருள் அங்காடிகள் அல்லது கடைகள் சிலவற்றை குறிப்பிடும் இடமாக இருக்கிறது. *குளிர் ஸ்டோரேஜ்*, *ஜான் லிட்டில்,* *ஸ்வென்சென்ஸ்*, *ஜியோர்டனோ*, *கார்டியன்*, *போட்டோஃபின்னிஷ்,* *மார்க் அண்ட் ஸ்பென்சர்* மற்றும் *டாய்ஸ் ஆர் அஸ்* போன்ற கடைகள் அல்லது நிறுவன பெயர் மையத்தில் முதல் வெளியீடு திறக்கப்பட்டது. நவம்பர் 2008 இல் நிரந்தர நீடிப்பு முடிவடைவதற்கு முன்பு, இதன் வடபகுதி 2001 முதல் 2008 வரை தற்காலிக விரிவாக்கத்திற்கு உட்பட்டதாக இருந்தது.
# நார்த்பாயிண்ட் சிட்டி, சிங்கப்பூர்

## வசதிகள்

இந்த வணிக வளாகத்தில் குளிர் சேமிப்பு, யிஷுன் பொது நூலகம், கோபிடியம், ஈசி ஹவுஸ், டைம்ஸோன் மற்றும் ரூபி காலணிகள் போன்ற தற்போதைய குத்தகைதாரர்கள் தக்கவைக்கப்பட்டிருந்தனர். இதன் தெற்கு பிரிவு 2017 டிசம்பரில் திறக்கப்பட்டுள்ளது. இதனால் அதிக எண்ணிக்கையிலான குத்தகைதாரர்களின் எண்ணிக்கை 500 ஆக உயர்ந்தது. உயர் தெரு *ஃபேஷன்* மற்றும் அதிகமான உணவு தேர்வுகளை உள்ளடக்கிய அங்காடிகள், *ஆங்கர்* நிறுவன கடைகள், ஒரு ஹார்வி நார்மன் பேரங்காடி, யுனிக்லொ, எனிடைம் ஃபிட்னஸ், என்டியுசி ஃபேரி ப்ரைஸ் மற்றும் ஹாலல் உணவு விடுதி ஆகியன அடங்கும். ஒரு புதிய சீரமைக்கப்பட்ட யீஷூன் பொது நூலகம் , இது நிலை 4 இல், வடக்குப் பிரிவில் அமைந்துள்ளது. இதில் ஒரு புதிய டிஜிட்டல் கற்றல் மண்டலம் பிப்ரவரி 3, 2018 இல் திறக்கப்பட்டது. கீழ்த்தளம் 1 இல் உள்ள ஒரு புதைந்த தோட்டம் இரண்டு நிலைகளையும் ஒன்றாக இணைக்கிறது. தெற்கு பிரிவின் 2 வது மட்டத்தில், இப்போது குடும்பம் மற்றும் குழந்தைகளுக்கான சில்லறை விற்பனை கடைகளில், குழந்தைகளுக்கான பருத்தி ஆடைகள் கொண்ட காட்டன் ஆன் கிட்ஸ், பாக்ஸ் கிட்ஸ் & பேபி, கிட்டி பேலஸ் மற்றும் லிட்டில் குமா. போன்ற அங்காடிகள் உள்ளன.
# நார்த்பாயிண்ட் சிட்டி, சிங்கப்பூர்

## அணுகல்தன்மை

நார்த்பாயிண்ட் சிட்டியின் தெற்குபிரிவு மற்றும் சில்லறை விற்பனை நிலையங்கள் உள்ளிட்ட முழுமையான குளிரூட்டப்பட்ட வடகிழக்கு இணைப்பு வழியாக யீஷூன் ரயில் நிலையத்துடன் இணைக்கப்பட்டுள்ளது. இது 2019 ஆம் ஆண்டு வரவிருக்கும் குளிரூட்டப்பட்ட யீஷுன் பேருந்து பரிமாற்றத்திற்கு விரைவில் அணுகப்படும்.
# ஐரோப்பிய காகம்

**ஐரோப்பிய காகம்** ஒரு பெரிய பேரினம் (உயிரியல்) *காகம் (பேரினம்)* எனும் இனத்தை சேர்ந்தது. சாதாரண காகங்களுக்கும் , ஐரோப்பிய காகங்களுக்கும் எந்த வேறுபாடும் கிடையாது.ஒவ்வொரு காக இனத்திற்கும் அதன் உருவத்தைக் கொண்டே பெயர் சூட்டப்படுகின்றன. ஐரோப்பிய காகங்கள் சாதாரண பாகங்களை விட பெரியது. பெரிய ஐரோப்பிய காக இனங்கள் : சாதாரண ஐரோப்பிய காகமும், தடிம அலகு காகமும் ஆகும். ஐரோப்பிய காகங்கள் பெரும்பாலும் வட துருவத்தில் தான் காணப்படும்.
# ஐரோப்பிய காகம்

## தற்போதைய இனங்கள்

- வெண்கழுத்துக் காக்கை – வெண்கழுத்துக் காக்கை (கிழக்கு மற்றும் தெற்கு ஆப்ரிக்கா) * *சாதாரண அண்டங்காக்கை* – சாதாரண அண்டங்காக்கை (வட துருவம்)
- *Corvus coronoides* – ஆசுத்திரேலிய காகம், (ஆஸ்திரேலியா)
- *Corvus crassirostris* – ஆப்பிரிக்க தடித்தலகு காகம்
- *Corvus cryptoleucus* – Chihuahuan raven (யு.எஸ், மெக்சிகோ)
- *Corvus mellori* – ஆசுத்திரேலிய சிறுகாக்கை (தென்கிழக்கு ஆஸ்திரேலியா)
- *Corvus rhipidurus* – விசிறிவால் ஐரோப்பிய காக்கை (கிழக்கு ஆபிரிக்கா மற்றும் அரேபிய தீபகற்பம்)
- *Corvus ruficollis* – பழுப்புக்கழுத்து காக்கை (வடக்கு ஆப்பிரிக்கா, அரேபிய தீபகற்பம்)
- *Corvus tasmanicus* – ஐரோப்பிய வனக்காக்கை (டாஸ்மேனியா மற்றும் தெற்கு விக்டோரியா)
# ஐரோப்பிய காகம்

## அழிந்த இனங்கள்

- †*Corvus moriorum* – Chatham raven
- †*Corvus antipodum* – நியூசிலாந்து காக்கை
- †*Corvus corax varius morpha leucophaeus* – pied raven
# லாம்பிர் இல்ஸ் தேசியப் பூங்கா

**லாம்பிர் இல்ஸ் தேசியப் பூங்கா** *(Lambir Hills National Park)* என்பது போர்னியோ தீவில் தீபகற்ப மலேசியாவின் சரவாக், மிரி பிரிவில் உள்ள தேசியப் பூங்கா ஆகும். இது பரப்பளவு கொண்ட ஒரு சிறிய பூங்கா ஆகும். மேலும் இது கலப்பு டிப்ட்டிகோ கார்ப் காடுகள் மற்றும் இதன் சில பகுதிகள் "கேரங்காஸ்" (ஹீத் காடு) காடுகளால் ஆனது. இந்தப் பூங்கா கடல் மட்டத்திலிருந்து உயரத்தில் அமைக்கப்பட்டிருக்கிறது.
# லாம்பிர் இல்ஸ் தேசியப் பூங்கா

## விலங்கு வாழ்க்கை

உயிரியலாளர்கள், 237 பறவை இனங்கள், 64 பாலூட்டிகள் இனங்கள், 46 வகை ஊர்வன மற்றும் 20 வகை தவளைகளை இத்தேசிய பூங்காவில் பதிவு செய்துள்ளனர். *கிப்பன்ஸ்* மற்றும் சூரியன் கரடி போன்ற பெரிய பாலூட்டிகள் இக் காட்டின் சிறிய நிலப்பரப்பு மற்றும் சட்டவிரோத வேட்டை காரணமாக மிகவும் அரிதாகவே இருக்கின்றன.  
இருப்பினும், சமீபத்திய ஆய்வறிக்கைகளின் படி (2003-2007), பூங்காவின் வாழும் பறவை வகைகளில் 20% மற்றும் பாலூட்டிகளில் 22% காணக்கிடைக்கவில்லை. அவை பூங்காவின் உயர் இனங்களில் பாதி பகுதியும் ஏழு ஹார்ன்பில் இனங்களில் ஆறு இனங்களும் அடங்கும். பெரிய பாலூட்டிகள் மற்றும் பறவைகளின் அழிவால் லாம்பிர் தேசியப் பூங்காவில் சுற்றுச்சூழல் பேரழிவு ஏற்படுகிறது.  
பூங்காவின் முதுகெலும்பிகள் ராஜா ப்ரூக்கின் *பறவையியல்* பட்டாம்பூச்சி ( *டிரோகொனொப்டெரா ப்ரோக்கியானா* ) மற்றும் 300 க்கும் அதிகமான எறும்புகள் அடங்கும். லீச்சஸ் அரிதாக உள்ளது.
# லாம்பிர் இல்ஸ் தேசியப் பூங்கா

## தாவர வாழ்க்கை

1991-ஆம் ஆண்டில் சரவாக் வனத்துறை, வெப்பமண்டல வனவியல் அறிவியல் மையம், ஹார்வர்ட் பல்கலைக்கழகம் மற்றும் ஜப்பான் ஒசாகா நகரப் பல்கலைக்கழகத்தின் தாவரவியலாளர் ஆய்வகம் ஆகியவை லாம்பிர் ஹில்ஸ் வனத் திட்டத்தை உருவாக்கியன.  
இது காடுகளின் பரப்பளவு. இதில் 1.5 செ.மீ உயரம் அதிகமான மரங்கள் அளவிடப்பட்டு, அளக்கப்பட்டு அடையாளம் காணப்பட்டு உள்ளன.  
சில ஆண்டுகளுக்கு ஒரு முறை, ஆராய்ச்சியாளர்கள் இந்த மரங்களின் கணக்கெடுப்பு செய்கிறார்கள், இதனால் ஒவ்வொரு உயிரினங்களின் கட்டமைப்பிலும் அவைகளின் வளர்ச்சி மற்றும் மாற்றங்களை அவர்கள் கண்காணிக்க முடியும்.  
இத் திட்டத்தின் மூலம், காடுகளில் உள்ள அனைத்து மரங்களின் கணக்கெடுப்பு எடுக்கப்பட்டு 1175 புதிய வெவ்வேறு இனங்களைக் கண்டறிந்தனர்.  
இந்த பூங்காவில் மரங்களின் ஆதிக்கம் நிறைந்த குடும்பம் *திப்டெரொகர்பசியெ* ஆகும். இதில், *ஷோரே* மற்றும் *டிரைபோலானாப்ஸ்* இனங்கள் அடங்கும். லாம்பிர் இல்ஸ் தேசியப் பூங்கா சரவாக் பகுதியில் உள்ள தாழ்வான நிலப்பரப்பு வனப்பகுதியின் கடைசியாக இணைந்திருப்பதால், அது வேறு இடங்களுக்கு வெளியேற்றப்பட்ட உயிரினங்களின் ஒரு முக்கியமான அடைக்கலமாக இருக்கிறது.  
தேசிய பூங்காவில் மிக உயரமான மரங்கள் மத்தியில் *டபங்* வகை மரங்கள் 80 க்கும் மேற்பட்ட மீட்டர் உயரத்தில் வளரும்.( மெங்காரிஸ் மரம் ) தேனீக்கள் தங்கள் கூட்டை இம் மரங்களில் கட்டுகின்றன. பூங்காவில் உள்ள மற்ற சுவாரஸ்யமான தாவரங்கள், எறும்புகளுடன் ஒரு சிம்பியோடிக் உறவை ஏற்படுத்திய *மகரங்கா* வகைகளாகும். எறும்புகள் தாவரங்களின் தண்டுகளில் வாழ்கின்றன, மேலும் அவை தாவர பட்சிகளிடமிருந்து பாதுகாக்கப்படுகின்றன.  
குடம் ஆலை வகைத் தாவரங்கள் (*நெபென்தெஸ் ஹிஸ்பிடா*) இப் பூங்கா மற்றும் இதைச் சுற்றியுள்ள பகுதியில் மட்டுமே காணப்படுகிறது. இந்த பூங்காவில் 80 வகையான *அத்திப்*பழங்கள் உள்ளன.
# லாம்பிர் இல்ஸ் தேசியப் பூங்கா

## ஆய்வு

பல ஆராய்ச்சி நிறுவனங்கள் லாம்பிர் இயற்கை வரலாற்றின் நீண்ட கால ஆய்வுகள் மற்றும் பல தனிப்பட்ட முதுகலைப் பட்டப்படிப்பு அல்லது முனைவர் பட்டப்படிப்பு மாணவர்கள் அங்கு தங்களது பணித்திறனை நிறைவு செய்துள்ளனர்.
# சச்சின் நாக்

**சச்சின் நாக்** (*Sachin Nag*) என்பவர் ஓர் இந்திய முன்னாள் நீச்சல் வீரர் ஆவார். இவர் 1920 ஆம் ஆண்டு சூலை மாதம் ஐந்தாம் தேதியன்று பிறந்தார். ஐக்கிய இராச்சியத்தின் இலண்டன் நகரில் 1948 ஆம் ஆண்டு நடைபெற்ற கோடைக்கால ஒலிம்பிக் போட்டியின் 100 மீட்டர் கட்டற்ற முன்னோக்கு நீச்சல் போட்டியில் இந்தியாவின் சார்பாக இவர் கலந்து கொண்டார். இதே ஆண்டு இங்கு நடைபெற்ற நீர்பந்தாட்டப் போட்டி மற்றும் 1952 இல் பின்லாந்து நாட்டில் நடைபெற்ற நீர்பந்தாட்டப் போட்டி இரண்டிலும் இவர் இந்தியாவின் சார்பாக கலந்து கொண்டார். புதுதில்லியில் நடைபெற்ற ஆசிய விளையாட்டுப் போட்டிகளில் 100 மீட்டர் கட்டற்ற முன்னோக்கு நீச்சல் போட்டியில் கலந்து கொண்ட இவர் இந்தியாவுக்கு முதலாவது தங்கப் பதக்கத்தைப் பெற்றுக் கொடுத்தார். 1987 ஆம் ஆண்டு ஆகத்து மாதம் 19 ஆம் நாள் இவர் காலமானார்.
# கோலாலம்பூர் பறவை பூங்கா

**கோலாலம்பூர் பறவை பூங்கா**; (மலாய்: *Taman Burung Kuala Lumpur*; ஆங்கிலம்: *Kuala Lumpur Bird Park*) என்பது மலேசியா, கோலாலம்பூர் மாநகரில் உள்ள ஒரு பறவைப் பூங்காவாகும். இந்தப் பறவைப் பூங்காவின் பரப்பளவு . இது ஒரு பிரபலமான சுற்றுலாத் தலமாக உள்ளது.  
ஒவ்வொரு வருடமும் இந்தப் பறவை பூங்காவிற்குச் சராசரியாக 200,000 பார்வையாளர்கள் வருகிறார்கள். இது தேசியப் பள்ளிவாசல் மற்றும் மலேசிய காவல்துறை அருங்காட்சியகத்திற்கு அருகில் புக்கிட் அமான் எனும் இடத்திற்கு அருகில் கோலாலம்பூரின் ஏரிப் பூங்காவிற்கு *(Lake Gardens)* அருகில் அமைந்து உள்ளது.  
இந்த பறவைகள் பூங்காவில் 3000-க்கும் மேற்பட்ட பறவை இனங்கள் உள்ளன. இதில் சுமார் 200-க்கும் அதிகமான பறவையினங்கள் உள்ளன. இந்தப் பறவைப் பூங்காவில் 90% உள்ளூர்ப் பறவைகள் மற்றும் 10% ஆஸ்திரேலியா, சீனா, ஆலந்து, இந்தோனேசியா, நியூ கினி, தான்சானியா மற்றும் தாய்லாந்து போன்ற நாடுகளில் இருந்து கொன்டு வரப்பட்டவை.
# கோலாலம்பூர் பறவை பூங்கா

## வரலாறு

இந்தப் பறவைகள் பூங்கா, கோலாலம்பூரின் ஏரிப் பூங்காவின் ஒரு பகுதியாகும். 1888-ஆம் ஆண்டில் நிறுவப்பட்டது. 1991-ஆம் ஆண்டில், நிலப் பரப்பில் கூடுதலாக பறவை பூங்கா உருவாக்கப்பட்டது. இந்தப் பூங்காவில், ஒரு செயற்கை ஏரி, தேசிய நினைவுச்சின்னம், கோலாலம்பூர் பட்டாம்பூச்சி பூங்கா, மான் பூங்கா, ஆர்க்கிட் பூ மற்றும் செம்பருத்தி தோட்டங்கள் மற்றும் முன்னாள் மலேசிய நாடாளுமன்ற மன்றம் ஆகியவை அடங்கும்.  
இது உலகின் மிகப்பெரிய பறவை பூங்காக்களில் ஒன்றாகும். புக்கிட் அமான் மலைப் பகுதியில் இந்த பூங்கா அமைந்து உள்ளது. மலைப்பகுதியில் உள்ள சரிவுகளையும் மடிகளையும் பார்ப்பதற்கு ஏதுவாக மலைப்பாதை அமைக்கப்பட்டு உள்ளது.
# கோலாலம்பூர் பறவை பூங்கா

## செயல்பாடுகள்

பறவை-கண்காணித்தல் இங்கே ஒரு பொதுவான நடவடிக்கையாக உள்ளது. விலங்கினங்கள் நிறைந்த கோலாலம்பூர் பறவைகள் பூங்கா அவற்றின் இயற்கையான வாழ்விடங்கள் பற்றிய ஆய்வுக்கு ஆர்வலர்கள் இடையே புகழைப் பெற்றுள்ளது.  
பறவை ஆர்வலர்களில் சிலர், பறவைகளின் வாழ்வியல் முறைகள் பற்றிய ஆய்வுக்காக பறவைகளின் கூடுகளைக் கண்காணிக்கும் ஆய்வாளளராக உள்ளனர்.
# கோலாலம்பூர் பறவை பூங்கா

## நுழைவு

கோலாலம்பூர் பறவை பூங்கா, தினமும் காலை 9 முதல் மாலை 6 மணி வரை திறந்து இருக்கும். நுழைவுக் கட்டணம் செலுத்திய பின்னர், வருகையாளர்களுக்குப் பூங்காவின் அமைப்பை குறிக்கும் காகித வரைபடம் வழங்கப்படும். மணிக்கட்டு அடையாளக் கட்டு அணிந்த பின்னர், பார்வையாளர்கள் பூங்காவிற்குள் நுழைய அனுமதிக்கப் படுகின்றது.  
இந்தப் பறவைப் பூங்காவின் ஊழியர்களில் பலர் இருமொழி (மலாய், மற்றும் ஆங்கிலம்) தெரிந்தவர்களாக இருப்பதால், பறவைகளைப் பற்றி தங்களுக்குத் தெரிந்த தகவல்களை மகிழ்ச்சியுடன் பகிர்ந்து கொள்கின்றனர்.
# ஐசக் மன்சூர்

**ஐசக் மன்சூர்** (*Isaac Monsoor*) என்பவர் ஓர் இந்திய முன்னாள் நீச்சல் வீரர் ஆவார். இவர் 1929 ஆம் ஆண்டு மே மாதம் முப்பதாம் தேதியன்று பிறந்தார். ஐக்கிய இராச்சியத்தின் இலண்டன் நகரில் 1948 ஆம் ஆண்டு நடைபெற்ற கோடைக்கால ஒலிம்பிக் போட்டியின் 100 மீட்டர் கட்டற்ற முன்னோக்கு நீச்சல் போட்டியில் இந்தியாவின் சார்பாக இவர் கலந்து கொண்டார். இதே ஆண்டு இங்கு நடைபெற்ற நீர்பந்தாட்டப் போட்டி மற்றும் 1952 இல் பின்லாந்து நாட்டில் நடைபெற்ற நீர்பந்தாட்டப் போட்டி இரண்டிலும் இவர் இந்தியாவின் சார்பாக கலந்து கொண்டார் .
# சோனியா (நடிகை)

**சோனியா** மலையாளத் திரைப்படங்களில் நடிக்கும் இந்திய திரைப்பட நடிகை ஆவார் . *இவள் ஒரு நாடோடி* என்ற மலையாள திரைப்படத்தின் மூலம் தனது மூன்றாவது வயதில் கலைத்துறைக்கு அறிமுகமானார். குழந்தை நட்சத்திரமாக பல படங்களில் நடித்ததால் **பேபி சோனியா** என்று அழைக்கப்பட்டார். குழந்தை பருவத்தின் போது பல குழந்தைக் கலைஞர்களுக்காக முக்கியமாக பேபி ஷாலினிக்கு அவர் குரல் கொடுத்துள்ளார். 1987 ஆம் ஆண்டில் *நம்பராதி பூவு* என்ற திரைப்படத்திற்காக சிறந்த குழந்தை நட்சத்திற்கான கேரளா மாநில திரைப்பட விருதைப் பெற்றார். தமிழ் , கன்னட , தெலுங்கு திரைப்படங்களிலும் இவர் நடித்து வருகிறார். இவரது சகோதரர் டிங்க்குவும் தமிழ்த் திரைப்பட நடிகர்.
# சோனியா (நடிகை)

## தனிப்பட்ட வாழ்க்கை

இவர் தமிழ்நாட்டில் வசிக்கிறார். 2003 இல் தமிழ் நடிகர் போஸ் வெங்கட்டை மணந்தார். இவர்களுக்கு தேஜாஸ்வின் என்ற மகனும், பவதாராணி என்ற மகளும் உள்ளனர்.
# சோனியா (நடிகை)

## தொடர்கள்

**-
! ஆண்டு
! தொடர்
! கதாபாத்திரம்
! அலைவரிசை**  
| 2002-2004 | அம்மா | சன் தொலைக்காட்சி |  |
| --- | --- | --- | --- |
| 2005-2007 | மலர்கள் |  |  |
| முகூர்த்தம் |  |  |  |
| பாசம் |  |  |  |
| 2009-2015 | செல்லமே | கலைவாணி |  |
| 2010-2011 | மாதவி |  |  |
| 2010-2012 | உறவுகள் |  |  |
| 2012-2014 | மை நேம் இஸ் மங்கம்மா | பார்வதி | ஜீ தமிழ் |
| அமுதா ஒரு ஆச்சர்யகுறி | கலைஞர் தொலைக்காட்சி |  |  |
| 2013-2014 | மாமியார் தேவை | ஜீ தமிழ் |  |
| மன்னன் மகள் | ஜெயா தொலைக்காட்சி |  |  |
| 2015-2016 | கண்ணம்மா | கண்ணம்மா | கலைஞர் தொலைக்காட்சி |
| 2018-2019 | வந்தாள் ஸ்ரீதேவி | சாம்பவி | கலர்ஸ் தமிழ் |
| 2019 | அருந்ததி | ரேவதி | சன் தொலைக்காட்சி |
| 2019 | பாண்டவர் இல்லம் | முல்லை கொடி | சன் தொலைக்காட்சி |
| 2025 | வாரிசு | ஜீ தமிழ் | } |
# சோனியா (நடிகை)

## விருதுகள்

- 1984 சிறந்த குழந்தை கலைஞருக்கான தேசிய திரைப்பட விருது - மை டியர் குட்டிச்சாத்தான்
- 1987 சிறந்த பெண் குழந்தை கலைஞருக்கான கேரளா மாநில திரைப்பட விருது- நம்பராதி பூவு